**Тақырып: «Ақын сыр шертеді…» атты әдеби - сазды кеш**

**Мақсаты:**

 Оқушыларды жерлес ақынның шығармашылығымен таныстырып, кіші буын жастарға патриоттық рух беріп, адамгершілік қасиеттерге баулу. Ақын өлеңдері арқылы халқына, тілге, Отанға деген сүйіспеншілік сезімдерін ояту.

**Өткізілетін орны:** мектептің Президент кабинеті

**Көрнекілік құралдар:** видеобейне, ақын портреті, слайдтар, кітап көрмесі, ақын туралы жазылған пікірлер, техникалық құрал - жабдықтар, аудио аппаратура.

**Шақырылған қонақтар:** ақын Қани А.Б.,оқушылар, мектеп әкімшілігі, мұғалімдер.

****

**1-жүргізуші:** Қайырлы күн, құрметті қонақтар, ұстаздар, оқушылар! «Мәңгілік ел – Мәртебелі тіл» атты апталық аясында өткелі отырған жерлес ақынымыз Арман Бақтанұлы Қанимен кездесуге арналған «Ақын сыр шертеді» атты әдеби - сазды кешімізге қош келдіңіздер!

**2-жүргізуші:** Бүгін біздің мектебімізде өлеңнің әр шумағына маржан тағып, асылымен ідетіп жазатын ақын, жерлесіміз Арман Бақтанұлы Қани қонақта.

**1-жүргізуші:** Олай болса, ақын аға, сізге қош келдіңіз дейміз! Бүгінгі Сізбен кездесуді мектебіміздің поэзия сүйер оқушылары асыға күтті.

**2-жүргізуші:** Бүгінгі кешіміздің ашылу салтанаты бойынша сөз кезегі мектеп директоры Асаинов Мұрат Бәкенұлына беріледі.

**Директор сөйлейді.**

****

**1-жүргізуші:** Жылқыбай Шыңғыс пен Ерғали Ақеркенің орындауында «Балбырауын» күйін қабыл алыңыздар.



2**-жүргізуші:** Биылғы 2017 жыл ерекше жыл. Себебі, еліміздің бір туар тұлғаларының мерейтойлары аталып отырылған жыл.

**1-жүргізуші:** Иә,Гаухар, бүгінгі өткізіліп отырылған кешіміз де соның куәсі. Ендеше, бүгінгі кешке келген оқушыларымызды тыңдап көрейік.

**Оқушылар мерейлі тұлғалар туралы мәлімет жасайды.**

**(Жүргізушілердің сөздерімен қатар слайдтар көрсетіледі).**

**2-жүргізуші:** Осы ірі тұлғалардың ізін, өнегелі ісін жырымен де, ісімен де жалғастырып келе жатқан жерлес ақынымыз Арман Қани ағамыздың өмір жолына шолу жасап өтсек.

**А.Қани туралы видеобейне (көрермендерге видеобейне көрсетіледі).**

**1-жүргізуші:** Арман аға, 1954 жылдың қаһарлы қысының ақпан айында Павлодар қаласында дүниеге келген.

**2-жүргізуші:** Павлодар қаласы шығармашыл зиялылары «Қауышу» слетінің «Жылдың үздік ақыны» атағы иегері (2001 ж.)

**1-жүргізуші:** «Бір өлең-бір әлем» республикалық мүшайрасының I орын жүлдегері (Алматы,2008 ж.)

**2-жүргізуші:** Павлодар облысы мен облыстық радионың 70 жылдығына арналған «Туған жер-алтын діңгек» республикалық мүшайрасы бас жүлдесінің жеңімпазы (Павлодар,2008 ж.)

**1-жүргізуші:** «Ар алдында», «Қызыл түнектегі ақ бұрқақ», «Тамшылар»,

 «Шындықпен бетпе-бет» атты жыр жинақтарының авторы.

**2-жүргізуші:** Қазақстан шығармашыл жастары «Жігер» фестивалі дипломының иегері (Алматы,1983 ж.)

**1-жүргізуші:** Туған топырағын сүймейтін адамнан кісі мерейін қандыратындай көркем сөз тудыра алмайсың, ал Арман Бақтанұлының ата жұрт, туған жер жайындағы сыршыл өлеңдері кеуде кернеген керемет мақтаныш сезімінен туған жырлар.

**2- жүргізуші:** Әдебиет әлемінде жырлары жарқын, өлеңі өзгеше, Арман ағаның отты өлеңдері мектебіміздің поэзия сүйер оқушыларына қаншалықты таныс екен, тыңдап көрейік.

 **(Көрермендерге А.Қани туралы видеобейне көрсетіледі).**

**(Оқушылар Арман Қанидың өлеңдерін оқиды).**

**1-жүргізуші:** Арман аға, біздің мектеп ерекше мектеп. Бұл шаңырақта білім алушы оқушылар өз ана тілдерін қастерлеп, халқының әдебиетін, тарихын ерекше сүйетіндер.Сондай оқушыларымыздың бірі мектебіміздің ақын баласы атанған 10 сынып оқушысы - Жылқыбай Шыңғыс.

**1-жүргізуші:** Ақын аға, сізге арнап Шыңғыс балаңыз өзінің арнауын жолдайды. Қабыл алыңыз.

**(Музыканың сүйемелдеуімен мектебіміздің жас ақыны Жылқыбай Шыңғыс ақынға арнауын оқиды).**

**2-жүргізуші:** Тұнық сулы көлге жақын, қарапайым елге жақын, жыры да, тіршілігі де дауылды қаламгер ақын аға, енді мына отырған ұл-қыздарыңыздың өзіңізге қойсақ деп отырған сауалдары бар екен. Соған қалай қарайсыз?

**2 жүргізуші:** Енді құрметті оқушылар! Сіздердің сұрақтарыңыз арқылы әңгімемізді әрі қарай өрбітейік.

**Сұрақтар беріледі.**

**Оқушының сұрағы:** Аға, қазір не жазып жүрсіз?

**Ақынның жауабы.**

**Оқушының сұрағы:** Бүгінгі күні өлеңге деген қажеттілік деңгейі қай шамада? Былайша айтқанда, бүгінгі оқырман кім?

 **Ақынның жауабы.**

**Оқушының сұрағы:** Шәкірттеріңіз бар ма? Жас ақындардан кімдерді қадағалап жүрсіз?

**Ақынның жауабы.**

**Оқушының сұрағы:** Болашақта не жазғыңыз келеді?

**Ақынның жауабы.**

**Оқушылардың сұрағы:** Ғабит Мүсірепов шығармашылығын қаншалықты бағалайсыз?

**Ақынның жауабы.**

**Оқушының сұрағы:**Төлеген Айбергеновтың отты жырлары туралы көңілге түйгеніңіз.

**Ақынның жауабы.**

**Оқушының сұрағы:** Жаяу Мұса арғы нағашыларыңыз екен. Атақты ақын Мәдимен де туыстығыңыз бар екен. Бүгінгі ұрпақ осындай тұлғаларды қаншалықты бағалап, ескеріп жүр?

**Ақынның жауабы.**

**Оқушының сұрағы:** Газет-журналдарда жауапты қызметте көп болдыңыз. Кереку өңірінде қазақ баспасөзінің қалі нешік**?**

**Ақынның жауабы.**

**Оқушылардың сұрағы:** Жазушы ретінде өзіңізді не толғандырады?

**Ақынның жауабы.**

**Оқушының сұрағы:** Мемлекеттік тіл және еліміздің тәуелсіздігі: осы екі ұғымның байланысы неде?

**Ақынның жауабы.**

**1- жүргізуші:** Сөз кезегі мектебіміздің ұлағатты ұстазы Манабаева Гүлбайрам Рахимқызына беріледі.

**2- жүргүзуші:** Жерлес ақынымыз Арман Бақтанұлы Қанимен кездесуге арналған «Ақын сыр шертеді» атты әдеби - сазды кешіміз де мәресіне жетті.

**1- жүргізуші:** Құрметті Арман аға, біз үшін уақыт тауып, әңгімелесіп, сұрақтарымызға жауап бергеніңізге мың алғыс! Жүз жасаңыз!

Бүгін сізбен болған мектептің оқушыларына батаңызды беріп кетсеңіз.

**2-жүргізуші:** Сөз кезегі осы кешті ұйымдастырушы, мектебіміздің қазақ тілі мен әдебиеті мұғалімі Табикенова Қарлығаш Сағидоллақызына беріледі.

**1- жүргізуші:** Бүгінгі «Мәңгілік ел – Мәртебелі тіл» атты апталық аясында өткен «Ақын сыр шертеді» атты әдеби - сазды кешімізді 5 сынып оқушылары Мұратбаев Әлішер мен Алимханов Уәлиханның орындауындағы «Менің Қазақстаным» әнмен аяқтауға рұхсат етіңіздер!

**1- жүргізуші:** Құрметті Арман аға, бүгінгі кездесуге келіп, ой бөліскеніңізге алғысымызды білдіреміз.

**2- жүргізуші:** Қош, сау болыңыздар!